PolyAgent/wiki_georgian_en_parallel_20231101 huggingface dataset:
ჟურნალისტი

ჟურნალისტი — პირი, რომელიც აგროვებს, ქმნის, არედაქტირებს ან ამზადებს მასალებს მასობრივი ინფორმაციის საშუალებებში გამოსაქვეყნებლად და აქვს სათანადო რწმუნება ან არის ჟურნალისტთა რეგისტრირებული კავშირის წევრი. (10 აგვისტო, 1991) – საქართველოს პრესისა და მასობრივი ინფორმაციის სხვა საშუალებების შესახებ კანონის 21-ე მუხლი. კანონი 2004 წელს შეიცვალა და მას დაერქვა: კანონი სიტყვისა და გამოხატვის თავისუფლების შესახებ, სადაც საერთოდ არ არის ჟურნალისტის ცნება განმარტებული, ხოლო ამ პროფესიის შესახებ სახეშეცვლილ კანონში საუბარია მხოლოდ 3 მუხლში:
პროფესიული სტანდარტები
საქართველოს საზოგადოებრივი მაუწყებლის ქცევის კოდექსის თანახმად: „ჟურნალისტი უნდა იყოს თავშეკავებული და კარგად ინფორმირებული, მის მიერ გადმოცემული მასალა კი ინფორმაციული და ამომწურავი. ფაქტები და შეხედულებები დაბალანსებულად უნდა გაშუქდეს. ყოველი მხარისა და პირის აზრი მიუკერძოებლად უნდა გადმოიცეს. საინფორმაციო პროგრამების მიუკერძოებლობა არა მხოლოდ საპირისპირო პოზიციების დაბალანსებული გაშუქებით, არამედ ყველა იმ გარემოების სრულფასოვანი აღწერით მიიღწევა, რომლებიც საფუძვლად უდევს ამ პოზიციებს“.
ბიბლიოგრაფია
რესურსები ინტერნეტში
სსიპ საქართველოს საკანონმდებლო მაცნე – კანონი პრესისა და მასობრივი ინფორმაციის სხვა საშუალებების შესახებ, კანონი სიტყვისა და გამოხატვის თავისუფლების შესახებ , საქართველოს საზოგადოებრივი მაუწყებლის ქცევის კოდექსი (2006).
მედიაპროფესიები
ალბიტი

ალბიტი — შპატური მინერალი. ჩვეულებრივ აქვს თეთრი ფერი. დნობის ტემპარატურა 1100-1120°C-ია. 1050 °C-ზე ზევით გაცხელების შემთხვევაში ალბიტის კრისტალური სიმეტრია ტრიკლინურიდან მონოკლინურში გადადის, ასეთ ფორმას მონოალბიტურსაც უწოდებენ.
სქოლიო
მინერალები
813

813
მოვლენები
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ლი შანინი — ჩინელი პოეტი (გ. 858)
თეოფილე — ბიზანტიის იმპერატორი (გ. 842)
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
აბუ ნუვასი — არაბი პოეტი. (დ. 756)
ალ-ამინი — აბასიანთა სახალიფოს ხალიფა (დ. 787)
კავკასიის სამიჯნე სკოლა

კავკასიის სამიჯნე სკოლა — გაიხსნა თბილისში, 1847 წელს; ამზადებდა მემიჯნეებსა და მიწისმზომელებს. სკოლა ოთხწლიანი იყო, სწავლება - რუსულ ენაზე. იღებდნენ 12-16 წლის ვაჟებს, რომლებიც პანსიონის ხარჯზე ცხოვრობდნენ. სკოლას განაგებდა რუსი ტოპოგრაფი პოლკოვნიკი პეტუხოვი. აქ სწავლობდნენ რუსულ სიტყვიერებას, რუსეთის ისტორიას, ქართულს და აზერბაიჯანულს, არითმეტიკას გეოდეზიას, ხატვას, ხაზვას სამხედრო საქმესა და ცეკვას. ეს იყო პირველი სკოლა, სადაც მოსწავლეები იყებდნენ სისტემურ პროფილურ განათლებას. სკოლადამთავრებულები ვალდებულები იყვნენ კავკასიაში 10 წელი მაინც ემუშავათ. პირველი გამოშვება 1852 წელს იყო.
ლიტერატურა
ენციკლოპედია „თბილისი“. თბ., 2002 გვ. 788
თბილისის სკოლები
მარაკანაუ

მარაკანაუ — ქალაქი და მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება ფორტალეზის აგლომერაციის მეზორეგიონს.
2010 წლის მონაცემებით, მოსახლეობა 209 057 ადამიანს შეადგენდა. ფართობი 105.696 კმ²-ია. მოსახლეობის სიმჭიდროვე 1 977.91 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
სეარის შტატის მუნიციპალიტეტები
სიამონი

სიამონი — ძველი ეგვიპტის მეფე (ფარაონი) ოცდამეერთე დინასტიიდან, რომელიც მეფობდა მესამე გარდამავალი პერიოდის დროს. მისი მმართველობა დაიწყო ძვ.წ. 986 წელს და დასრულდა ძვ.წ. 967 წელს. სიამონი ტახტზე ოსორკონ უფროსის შემდეგ ავიდა, ძვ.წ. 967 წელს კი მისი გარდაცვალების შემდეგ, ეგვიპტის სამეფო ტახტზე ფსუსენეს II ავიდა.
რესურსები ინტერნეტში
ოცდამეერთე დინასტია
ეგვიპტის ოცდამეერთე დინასტია
ოცდამეერთე დინასტიის ფარაონები
ეგვიპტის ფარაონები
ეგვიპტის ოცდამეერთე დინასტიის ფარაონები
გარდაცვლილი ძვ. წ. 967
Tütüncüler, Artvin

Tütüncüler, Artvin
Tütüncüler is a village in the Artvin District of Artvin Province, Turkey. Its population is 281 (2021).
References
Villages in Artvin District
პონტუნი

პონტუნი — სოფელი ირლანდიაში, მდებარეობს მეიოს საგრაფოში, კონაქტის პროვინციაში, ქალაქ ფოქსფორდიდან სამხრეთ-დასავლეთით. სოფელში განვითარებულია ტურისტული ინდუსტრია.
იხილეთ აგრეთვე
მეიოს საგრაფო
მეიოს საგრაფოს დასახლებული პუნქტები
ქვემო ოროზმანის ეკლესია

ქვემო ოროზმანის ეკლესია — არქიტექტურული ძეგლი დმანისის მუნიციპალიტეტის სოფელ ქვემო ოროზმანში. აგებულია IX-X საუკუნეებში.
ეკლესია დარბაზულია, ნაგებია ბაზალტის უხეშად დამუშავებული სხვადასხვა ზომის ქვებით. წყობა ირეგულარულია. ქვედა რიგებში უფრო დიდი ზომის ქვებია გამოყენებული, ზედა ნაწილში კი შედარებით მწყობრი თანაბარი ქვის წყობაა. კედლები დაბალ ცოკოლზეა ამოყვანილი. შესასვლელი სამხრეთიდან აქვს. კარი დიდი ზომის არქიტრავითაა დასრულებული. სარკმელი სამია — აღმოსავლეთის, დასავლეთის და სამხრეთის, ვიწრო პატარა ზომის თაღოვანი სარკმლები ერთ ქვაშია ამოჭრილი. სარკმლები შიგნითკენ წირთხლებგაგანიერებულია. კედლები დასრულებულია თაროსებრი ლავგარდნით. აღდგენილია და გადახურული კრამიტით. აფსიდა ნალისებრია. აფსიდის ღერძზე გაჭრილი სარკმლის ორივე მხარეს ნახევარწრიული თაღებია. კონქი სატრიუმფო თაღს ებჯინება, ხოლო კამარა შეკიდულ თაღს.
რესურსები ინტერნეტში
დმანისის მუნიციპალიტეტის ტაძრები
ლუი

ლუი შეიძლება აღნიშნავდეს:
ლუი (Louis), საფრანგეთის მეფეები
ლუი II (საფრანგეთი)
ლუი III (საფრანგეთი)
ლუი IV (საფრანგეთი)
ლუი V (საფრანგეთი)
ლუი VI (საფრანგეთი)
ლუი VII (საფრანგეთი)
ლუი VIII (საფრანგეთი)
ლუი IX (საფრანგეთი)
ლუი X (საფრანგეთი)
ლუი XI (საფრანგეთი)
ლუი XII (საფრანგეთი)
ლუი XIII (საფრანგეთი)
ლუი XIV (საფრანგეთი)
ლუი XV (საფრანგეთი)
ლუი XVI (საფრანგეთი)
ლუი XVIII (საფრანგეთი)
დიდი ლისკარევო

დიდი ლისკარევო — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ნიკოლსკოეს სასოფლო დასახლების შემადგენლობაში, 2002 წლის მონაცემებით სოფელში აღარავინ ცხოვრობდა.
იხილეთ აგრეთვე
უსტ-კუბინსკის რაიონის დასახლებული პუნქტები
უსტ-კუბინსკის რაიონის დასახლებული პუნქტები
Abominog

Abominog
Conquest — ბრიტანული როკ ჯგუფ Uriah Heep-ის მეთოთხმეტე სტუდიური ალბომი. გამოიცა 1980 წლის თებერვალში. ალბომი გამოსცა ლეიბლმა Bronze.
სიმღერების სია
ბრიტანული/ევროპული ვერსია
Too Scared to Run (ბოქსი, დეიზლი, გოულბი, კერსლეიკი, სინკლერი) – 3:49
Chasing Shadows (ბოქსი, დეიზლი, გოულბი, კერსლეიკი, სინკლერი) – 4:39
On the Rebound (ბალარდი) – 3:14
Hot Night in a Cold Town (კეშინგ-მიურეი, ლიტლფილდი) – 4:03
Running All Night (with the Lion) (ფარი, ბოქსი, დეიზლი, გოულბი, კერსლეიკი, სინკლერი) – 4:28
That's the Way That It Is (ბლისი) – 4:06
Prisoner (ლენსი, კუპერი, რიპარეტი) – 4:33
Hot Persuasion (ბოქსი, დეიზლი, გოულბი, კერსლეიკი, სინკლერი) – 3:48
Sell Your Soul (ბოქსი, დეიზლი, გოულბი, კერსლეიკი, სინკლერი) – 5:25
Think It Over (სლომენი, ბოლდერი) – 3:42
აშშ ვერსია
Too Scared to Run (ბოქსი, დეიზლი, გოულბი, კერსლეიკი, სინკლერი) – 3:49
Chasing Shadows (ბოქსი, დეიზლი, გოულბი, კერსლეიკი, სინკლერი) – 4:39
On the Rebound (ბალარდი) – 3:14
Prisoner (ლენსი, კუპერი, რიპარეტი) – 4:33
Sell Your Soul (ბოქსი, დეიზლი, გოულბი, კერსლეიკი, სინკლერი) – 5:25
That's the Way That It Is (ბლისი) – 4:06
Think It Over (სლომენი, ბოლდერი) – 3:42
Hot Night in a Cold Town (კეშინგ-მიურეი, ლიტლფილდი) – 4:03
Hot Persuasion (ბოქსი, დეიზლი, გოულბი, კერსლეიკი, სინკლერი) – 3:48
Running All Night (with the Lion) (ფარი, ბოქსი, დეიზლი, გოულბი, კერსლეიკი, სინკლერი) – 4:28
Abominog 1997 წელს გამოიცა დამატებითი სიმღერებით:
Tin Soldier (EP Abominog Junior)
Son Of A Bitch (EP Abominog Junior)
That's The Way That It Is (დემო)
Hot Persuasion (დემო)
2004 წლის გამოცემის დამატებები:
Tin Soldier (EP Abominog Junior)
Son Of A Bitch (EP Abominog Junior)
Think It Over (ალტერნატიული ვერსია)
Too Scared To Run (საკონცერტო)
Sell Your Soul (საკონცერტო)
That's The Way That It Is (საკონცერტო)
Abominog Junior EP
On The Rebound – A-მხარე
Tin Soldier – B-მხარე, მხოლოდ სინგლზე, (Small Faces-ის ქავერ-ვერსია)
Son Of A Bitch – B-მხარე, მხოლოდ სინგლზე
სქოლიო
Uriah Heep-ის ალბომები
1982 წლის ალბომები
Bronze Records-ის ალბომები
Mercury Records-ის ალბომები
შტალბერგის სახლი

შტალბერგის სახლი — ძველი სახლი ტაგანროგში, როსტოვის ოლქი, რუსეთის ფედერაცია. შენობა აგებულია XIX საუკუნის მეორე მეოთხედში. სახლი 1992 წლის 18 ნოემბრის № 301 დადგენილების მიხედვით არის რუსეთის ფედერაციის რეგიონალური მნიშვნელობის კულტურული მემკვიდრეობის ძეგლი.
მისამართი: ტაგანროგი, პეტროვის ქუჩა № 105.
ისტორია
XIX საუკუნის მეორე მეოთხედში ქალაქ ტაგანროგში, პეტროვის 105-ში ააგეს ახალი სახლი კლასიციზმის სტილში. 1840-იან წლებში მისი მფლობელი იყო გერმანელი ებერგარდ ლორენცი. იგი ასწავლიდა ლათინურსა და გერმანულს ვაჟთა გიმნაზიაში. მისმა ცოლმა ადელაიდა ლუდვიგის ასულმა 1848 წელს საკუთარ სახლში გახსნა „ქალთა პანსიონატი“. ეს იყო დახურული ტიპის სკოლა. 1863 წისთვის აქ სწავლობდა 32 გოგონა. მოსწავლეები აქ დადიოდნენ დონის როსტოვიდან, დონის ნახიჩევანიდან, ნოვოჩერკასკიდან. XIX საუკუნის მესამე მეოთხედში მესამე გილდიის ვაჭარმა მატრონა ბატაშევაიამ (მისი ძირითადი სავაჭრო მოღვაწეობა იყო შქარის პროდუქტებით ვაჭრობა) რამდენიმე შენობა ააგო სახლის ტერიტორიაზე.
1882 წლის (სხვა ცნობებით 1886 წლის) 2 მარტს სახლში გაიხსნა ახალი სასწავლო დაწესებულება. აქ ასწავლიდნენ მ. გრეკოვი, ე. გრეკოვა, ა. ბლონსკაია. სკოლის რწმუნებული იყო აქილეს ალფერაკი.
XX საუკუნის დასაწყისში სახლი გახდა ტირასპოლელი ვაჭრის ალექსანდრე შტალბერგის კუთვნილება, რომლის გვარის მიხხედვითაც სახლმა მიიღო სახელწოდებადა ასე მოიხსენიება ისტორიულ წყაროებში. 1910 წელს სახლში ალექსანდრე პეროვმა გახსნა ფოტოატელიე, რომელმაც დიდი პოპულარობა მოიპოვა ქალაქის მოსახლეობაში. 1920-იან წლებში სახლში განათავსეს მეტალის საქვაბეთა ქარხნის კლუბი. 1992 წელს პეტროვის 105-ში მდებარე სახლი არქიტექტურის ძეგლად აღიარეს. დაცულია კანონის მიერ.
სქოლიო
ტაგანროგის ღირსშესანიშნაობები
დავიდ ვოლფსონი

დავიდ ვოლფსონი (დ. 9 ოქტომბერი, 1856 — გ. 15 სექტემბერი, 1914) — ებრაელი ბიზნესმენი და ცნობილი სიონისტი. სიონისტთა მსოფლიო ორგანიზაციის მეორე პრეზიდენტი.
დაიბადა დარბენაიში (ლიტვა), ღრმად მორწმუნე ისააკისა და ფეიგას ოჯახში, რომელთა უშუალო ჩარევით მიიღო რელიგიური განათლება. 1872 წელს გაემგზავრა გერმანიაში, სადაც ისწავლა გერმანული ენა და მათემატიკა და გაერთიანდა ხოვევეი ციონში.
ვოლფსონი 1905 წელს, მსოფლიო სიონისტთა კონგრესზე აირჩიეს სიონისტთა ორგანიზაციის ვიცე-პრეზიდენტად, ხოლო 1907 წელს გახდა პრეზიდენტი.
გარდაიცვალა ჰამბურგში (გერმანია).
ლიტერატურა
Jüdisches Lexikon, Berlin 1927, vol. IV/2, colonnes 1492-1494
სიონიზმი
ისრაელის ისტორია
დაბადებული 9 ოქტომბერი
დაბადებული 1856
გარდაცვლილი 15 სექტემბერი
გარდაცვლილი 1914
დალიასი

დალიასი — ქალაქი და მუნიციპალიტეტი ესპანეთში, შედის ანდალუსიის ავტონომიური გაერთიანების ალმერიის პროვინციის პონიენტე-ალმერიენსეს კომარკის შემადგენლობაში. ფართობი — 144 კმ². მოსახლეობა — 4066 კაცი (2020 წ.).
იხილეთ აგრეთვე
ალმერიის მუნიციპალიტეტები
რესურსები ინტერნეტში
დალიასის მუნიციპალიტეტის ოფიციალური საიტი
სქოლიო
ალმერიის მუნიციპალიტეტები
ალმერიის ქალაქები
მიშნი (II)

მიშნი (II) — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
ქალბაჯარის რაიონის სოფლები
ხუან დე ბურბონი

ხუან დე ბურბონი (დ. 15 მაისი, 1822 — გ. 18 ნოემბერი, 1887) — ბურბონთა დინასტიის წარმომადგენელი. ესპანეთის მეფე კარლ IV-ის ვაჟის, მონილას გრაფ დონ კარლოსისა და მარია ფრანსისკა პორტუგალიელის შუათანა ვაჟი. ესპანეთის დე ფაქტო მეფე ხუან III-ის სახელით, როგორც კარლისტთა პარტიის ლიდერი და საფრანგეთის მეფობის ლეგიტიმური კანდიდატი ჟან III-ის სახელით, როგორც ლუი XIV-ის პირდაპირი შთამომავალი.
ბიოგრაფია
ხუანი დაიბადა 1822 წლის 15 მაისს არანხუესის სასახლეში, მადრიდში. იგი იყო მონილას გრაფ დონ კარლოსისა და მისი პირველი ცოლის, მარია ფრანსისკა პორტუგალიელის შუათანა ვაჟი. მამის მხრიდან მისი ბაბუა ესპანეთის მეფე კარლ IV, ხოლო დედის მხრიდან პორტუგალიის მეფე ჟუან VI იყო. 1833 წელს ოჯახთან ერთად პორტუგალიაში, 1834 წელს კი ინგლისში გაიქცა. 1847 წლის 6 თებერვალს იგი დაქორწინდა მოდენას ჰერცოგ ფრანჩესკო IV-ის ასულ მარია ბეატრიქს დე ჰაბსბურგ-ესტეზე.
ხუანი და მარია ბეატრიქსი 1848 წლის რევოლუციამდე მოდენაში ცხოვრობდნენ, ამის შემდეგ კი ისინი ჯერ ავსტრიაში, შემდეგ კი ინგლისში გაიქცნენ და ლონდონში დასახლდნენ. 1853-55 წლებში იგი ცოლთან ერთად ესპანეთში დაბრუნდა. 1860 წლის 13 იანვარს, მას შემდეგ რაც მისი უფროსი ძმა გარდაიცვალა, ხუანი ესპანეთის კარლისტურმა მოძრაობამ ესპანეთის დე ფაქტო მეფედ სცნო. ამან ცხადია ესპანეთის მთავრობის შეშფოთება და ხუანის დაპატიმრების მცდელობა გამოიწვია.
თავისი ლიბერალური შეხედულებების გამო, ძმისა და მამისაგან განსხვავებით, იგი კარლისტებისაგან ნაკლებ მხარდაჭერას იღებდა. ამ ყოველივეს გამო, კარლისტები მას მალევე განუდგნენ და მის ნაცვლად ესპანეთის დე ფაქტო მეფე კარლ VII-დ მისივე ვაჟი კარლოსი აირჩიეს. მიუხედავად ამისა, ზოგიერთი კარლისტი, როგორებიცაა რამონ კარბრერა და ჰერცოგი დე შამბორი ესპანეთის მეფედ კვლავ ხუანს მიიჩნევდნენ, მანამ, სანამ 1868 წელს იგი თავისი ნებით არ გადადგა. იგი პენსიაზე გავიდა და მესამე კარლისტურ ომში თავის ძმას უჭერდა მხარს.
1883 წლის 24 აგვისტოს, საფრანგეთის ტახტის ლეგიტიმური მემკვიდრის, შამბორის ჰერცოგ ანრი დე ბურბონის უშვილოდ გარდაცვალების გამო საფრანგეთის ტახტის ახალ ლეგიტიმურ მემკვიდრედ მისი უახლოესი ნათესავი აირჩიეს, რომელიც ხუანი იყო, როგორც ლუი XIV-ის პირდაპირი შთამომავალი. ამრიგად იგი საფრანგეთის ტახტის მემკვიდრე გახდა, თუმცა ტახტისათვის ბრძოლა არ დაუწყია.
ხუანი გარდაიცვალა 1887 წლის 18 ნოემბერს ინგლისში, 65 წლის ასაკში.
შვილები
კარლოს მარია (1848-1909), ესპანეთისა და საფრანგეთის ტახტის მემკვიდრე, ცოლად შეირთო მარგერიტა დე ბურბონ-პარმა, რომელთანაც შეეძინა შვილები, მისი გარდაცვალების შემდეგ კი იქორწინა ბერტა დე როანზე;
ალფონსო კარლოსი (1849-1936), საფრანგეთის ტახტის მემკვიდრე, ცოლად შეირთო მარია დას ნევეს პორტუგალიელი, თუმცა შვილები არ ჰყოლია.
ლიტერატურა
Carlos Collado Seidel: Der Spanische Bürgerkrieg. Geschichte eines europäischen Konflikts. C. H. Beck, München 2006, ISBN 3-406-54095-3.
Ramon del Valle-Inclán: Der Karlisten Krieg. Klett-Cotta, Stuttgart 1981, ISBN 3-12-901981-2.
დაბადებული 15 მაისი
დაბადებული 1822
გარდაცვლილი 18 ნოემბერი
გარდაცვლილი 1887
ბურბონები
ესპანეთის ბურბონები
Ingrid Nargang

Ingrid Nargang (17 April 1929 – 10 May 2019) was an Austrian lawyer, judge, and contemporary historian. From 1964 to 1993, she was head of the district court in Engelhartszell. She was the first woman to head a rural district court in the Judiciary of Austria.
Biography
Alice Ingrid Annemarie Nargang was born in Chernivtsi, Romania on 17 April 1929. She came from an old Austrian family of civil servants. Her great-grandfather was the classical philologist and high school director, Stefan Wolf; a grandfather was a lawyer. The family lived in Czernowitz in Bukovina, which until the end of World War I belonged to the Austrian monarchy as its own crown land, then fell to the Kingdom of Romania and is currently partly in Ukraine (including Chernivtsi). She was raised by her mother and grandmother. The father left the family when she was two years old. In the summer of 1940, when Nargang was eleven years old, the Soviet Union entered into northern Bukovina as a result of the Molotov–Ribbentrop Pact and agreed with the German Reich to resettle the population of German origin. With mother and grandmother, Nargang first moved to Lower Silesia, then to Upper Silesia. When the Russians approached towards the end of World War II, they fled to Upper Austria.
As so-called "expellees"" and "ethnic Germans" living in Oberweis near Gmunden, Nargang attended the secondary school in Gmunden from autumn 1945. After graduating in 1948, she studied jurisprudence in Innsbruck. She also attended a graduate course at the commercial academy. In 1952, she received her doctorate in law. After a year-long judicial clerkship, she studied economics until 1955. In 1959, she completed a doctorate in social and economic sciences. During this time, Nargang had already started working as an apprentice lawyer in Linz and passed the bar exam. Subsequently, she worked as a lawyer at the Linz Magistrate.
In 1963, she became a judge. From 1964 until her retirement in 1993, Nargang headed the district court of Engelhartszell an der Donau. She was the first woman to head a rural Austrian district court .
As a contemporary historian, Nargang researched the history of the Bukovina Germans and the situation of the refugees in Upper Austria after the Second World War. She was also a founding member of the regional team of the Bukovina Germans in Linz .
In her later years, Nargang lived in Engelhartszell, Linz, and Vienna. She died in Schärding on 10 May 2019.
References
1929 births
2019 deaths
People from Linz
Austrian women lawyers
20th-century Austrian lawyers
Austrian women judges
Austrian judges
20th-century judges
20th-century Austrian historians
Austrian women historians
20th-century women lawyers
20th-century women judges
People from Schärding District
ბლეკ ჩაინა

ბლეკ ჩაინა
ანჟელა რენე უაიტი (დ. 11 მაისი, 1988), უფრო მეტად ცნობილი სასცენო სახელით ბლეკ ჩაინა — ამერიკელი მოდელი, რეპერი და ანტრეპრენიორი. კარიერა დაიწყო 2008 წელს. 2011-2014 წლებში ურთიერთობა ჰქონდა რეპერ Tyga-სთან. 2016-2017 წლებში ურთიერთობაში იყო რობ კარდაშიანთან. ჰყავს 2 შვილი. 2010 წელს იყო ნიკი მინაჟის დუბლიორი (ტრიუკების დროს) კანიე უესტის კლიპში „Monster“.
სქოლიო
რესურსები ინტერნეტში
ამერიკელი მოდელები
კარდაშიანების ოჯახი
ამერიკელი რეპერები
250

250
მოვლენები
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ანტონი დიდი — წმინდანად წოდებული ქრისტიანი განდეგილი (გ. 356)
გალერიუსი — რომის იმპერატორი (გ. 311)
ლიცინიუსი — რომის იმპერატორი (გ. 325)
მოციქულთასწორი ელენე — რომის იმპერატორის კონსტანტინე დიდის დედა. (გ. 330)
გარდაიცვალნენ
იანვარი
20 იანვარი : ფაბიანე — რომის პაპი (დ. დაახლ. 200)
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
მოწამე ქრისტეფორე — მართლმადიდებელი ეკლესიის წმინდანი
წმინდა მენიგნი — მართლმადიდებელი ეკლესიის წმინდანი
წმინდა მოწამე ტრიფონი — მართლმადიდებელი ეკლესიის წმინდანი
წმინდა პარამონი — მართლმადიდებელი ეკლესიის წმინდანი
ანასტასია რომაელი — ადრექრისტიანული წმინდანი და წამებული. (დ. 220)
ალეგრია-დე-ალავა

ალეგრია-დე-ალავა — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ალავის პროვინციის კუადრილია-დე-სალვატიერის კომარკის შემადგენლობაში. ფართობი — 97,43 კმ². მოსახლეობა — 2935 კაცი (2020 წ.).
იხილეთ აგრეთვე
ალავის მუნიციპალიტეტები
რესურსები ინტერნეტში
ალეგრია-დე-ალავის მუნიციპალიტეტის ოფიციალური საიტი
სქოლიო
ალავის მუნიციპალიტეტები
ალავის ქალაქები
საბჭოური ტვირთმზიდი ცხენი

საბჭოური ტვირთმზიდი ცხენი — მსხვილი ტვირთმზიდი ცხენების ჯიში. გამოყვანილია ყოფილ სსრკ-ში ადგილობრივი შესაბმელი ცხენების ბელგიური ბრაბანტულ ცხენებთან შთანთქმითი შეჯვარების გზით. ჯიში დამტკიცებულია 1952 წელს. ცხენი მასიურია, გამოირჩევა მაგარი კონსტიტუციით, მშვიდი ტემპერამენტით. ფერად უმთავრესად თაფლაა ან თაფლა-თრთვილა, იშვიათად — ქურანა.
აჯილღის საშუალო განაზომებია (სმ): სიმაღლე მინდაოში 161, ტანის ირიბი სიგრძე 169, გულმკერდის ირგვლივი 210,9, ნების ირგვლივი 25,2; იწონის 790 კგ, ფაშატი 640-660 კგ. 1957 წელს ტამბოვის იპოდრომზე აჯილღა „ფარსმა“ 22 991 კგ ტვირთი ზიდა 35 მ-ზე. ყოფილ სსრკ-ის ტერიტორიაზე საბჭოური ტვირთმზიდი ცხენი გავრცელებულია თითქმის ყველგან, გარდა ამიერკავკასიის, შუა აზიის მთიან და აზიის ჩრდილო და ჩრდილო-აღმოსავლეთ რაიონებში.
ლიტერატურა
ცხენის ჯიშები
𐤋

𐤋 (ლამდ) — ფინიკიური დამწერლობის მეთორმეტე ასო. სიმბოლურად გამოხატავს წვეტიან ჯოხს. ქართული შესატყვისია ლ, ებრაული ל, არაბული ﻝ, ბერძნული Λ, ლათინური L და J, კირილური Л და სხვ.
რესურსები ინტერნეტში
𐤋 — unicode.org
Graphemica (𐤋)
ფინიკიური ასოები
Acteopan

Acteopan Municipality is a municipality in the Mexican state of Puebla in south-eastern Mexico.
References
Municipalities of Puebla
ერმალოზ სირბილაძე

ერმალოზ სირბილაძე (დ. ივლისი, 1875, თელავი — გ. 26 დეკემბერი, 1937) — ქართველი პედაგოგი, პოლიტიკოსი, საქართველოს რესპუბლიკის დამფუძნებელი კრების წევრი.
ბიოგრაფია
ერმალოზ სირბილაძე დაიბადა 1875 წლის ივლისში, თელავში. დაამთავრა თელავის ოთხკლასიანი სასწავლებელი, შემდეგ კი თბილისის სასულიერო სემინარია.
1893 წელს მონაწილეობა მიიღო სემინარისტების „ბუნტში“, რის გამოც სემინარია 1 წლით დახურეს და სემინარისტები სხვადასხვაგვარად დასაჯეს. 1900 სასწავლო წლიდან დანიშნეს მასწავლებლად დუშეთის მაზრის სოფელ სნოს სკოლაში. 1908 წელს დააკავეს რევოლუციური საქმიანობსთვის და ერთი წლით ჩასვეს ციხეში. 1917 წელს აირჩიეს მუშათა და ჯარისკაცთა დეპუტატების საბჭოს პრეზიდიუმის წევრად ქალაქ ნოვო-ნიკოლააევსკში. მუშაობდა არმიაში კულტურის მიმართულებით, აარსებდა ბიბლიოთეკებსა და მართავდა წარმოდგენებს. 1919 წლის 9 მაისიდან იყო საქართველოს დემოკრატიული რესპუბლიკის დამფუძნებელი კრების წევრი, საქართველოს სოციალ-დემოკრატიული მუშათა პარტიის სიით. იყო აგრარული კომისიის თავმჯდომარის ამხანაგი. იმავე წლიდან იყო თბილისის ქალაქის საბჭოს ხმოსანი და საქართველოს სახალხო გვარდიის მთავარი შტაბის წევრი.
1921 წელს საბჭოთა ოუპაციის შემდეგ ცოტა ხნით იყო ემიგრაციაში და მალევე დაბრუნდა საქართველოში. 1922–1923 წლებში მუშაობდა საქართველოს ცენტრალურ კოოპერატიულ კავშირში ინსტრუქტორად. 1937 წლის 26 დეკემბერს საქართველოს სსრ შინაგან საქმეთა სახალხო კომისარიატთან არსებულმა განსაკუთრებულმა სამეულმა დახვრეტა მიუსაჯა. დახვრიტეს იმავე ღამეს.
ლიტერატურა
რესურსები ინტერნეტში
დაბადებული 1875
გარდაცვლილი 26 დეკემბერი
გარდაცვლილი 1937
საქართველოს დამფუძნებელი კრების წევრები
თელავში დაბადებულები
ქართველი სოციალ-დემოკრატები
საბჭოთა კავშირის რეპრესიების მსხვერპლნი საქართველოში
სიკვდილით დასჯილი ქართველები
გორაზილი

გორაზილი — სოფელი აზერბაიჯანში, ფუზულის რაიონში.
სოფლის ისტორია XVIII-XIX საუკუნეებიდან იწყება. 1993 წლის 2 ივლისს სოფელი სომხეთის სამხედრო ნაწილებმა დაიპყრეს, ხოლო 2020 წლის 9 ოქტომბერს აზერბაიჯანის არმიამ უკან დაიბრუნა.
სქოლიო
ფუზულის რაიონის სოფლები
შინდისის კვირაცხოვლის ეკლესია

შინდისის კვირაცხოვლის ეკლესია – ეკლესია გორის მუნიციპალიტეტის სოფელ შინდისის ჩრდილოეთით, სოფლიდან დაახლოებით რვაასი მეტრის მოშორებით, სასაფლაოზე. თარიღდება X-XI საუკუნეებით.
ეკლესია დარბაზულია (8,96 X 5,4 მ), ნაგებია რიყის ქვით, გარედან მოპირკეთებულია მოწითალო ქვის კვადრატებით. შესასვლელები აქვს სამხრეთით და დასავლეთით. ნახევარწრიული აფსიდში ერთი სარკმელი და ორი პატარა ნიშია. აფსიდის კედლიდან ნახევარი მეტრის დაშორებით დგას მონოლითური ქვის სატრაპეზო. სამხრეთით ორი სარკმელია, დასავლეთით - ერთი. დარბაზის გრძივ კედლებზე პილასტერებია, რომლებსაც ეყრდნობა ნატეხი ქვისაგან შედგენილი ცილინდრული კამარის საბჯენი თაღი. გრძივ კედლებზე ორ-ორი დეკორატიული თაღი გადადის. აღმოსავლეთის და დასავლეთ ფასადის სარკმლებს თლილი ქვის ბრტყელპროფილიანი დეკორატიული თავსართი აქვს.
ლიტერატურა
გორის მუნიციპალიტეტის ტაძრები
გრემის შადრევნიანი პავილიონი

გრემის შადრევნიანი პავილიონი — არქიტექტურული ძეგლი, მდებარეობს სოფელ გრემში, ყვარლის მუნიციპალიტეტში, ეგრეთ წოდებულ მეფე-დიდებულთა უბანში, მდინარე ინწობის ნაპირას.
ნაგებობის გეგმა თითქმის კვადრატულია და ოთხივე მხარეს გახსნილი, შუაში კი, შადრევანია, რომელიც იატაკის დონის ქვემოთაა. პავილიონისაკენ მომდინარე წყლის სათავე ნაგებობა მოშორებით, მდინარე ბოლიის სათავესთან ყოფილა აგებული. სათავე ნაგებობიდან წყალი კერამიკული მილებით მოედინებოდა და ჩადიოდა პავილიონის აღმოსავლეთ გვერდზე მიშენებულ მცირე ზომის, წრიულ აუზში. აქედან კი შადრევნისაკენ მიემართებოდა. წყლის მოძრაობისათვის საჭირო წნევის შესაქმნელად, აუზის ფსკერი შადრევნის ფსკერზე ბევრად უფრო მაღლაა. წყალი აუზიდან შადრევნისკენ ჯერ ჰორიზონტალურად მიედინებოდა, შადრევანთან მიახლოებისას კი, ძირს ეშვებოდა, შემდეგ ისევ ჰორიზონტალურად მიედინებოდა შადრევნის ფსკერისაკენ და მის ცენტრში ამოდიოდა.
პავილიონის ჩრდილო-დასავლეთ კუთხეში მოწყობილი ყოფილა, პატარა მოგრძო ოთახი, რომლის დანიშნულება არ ირკვევა. ოთახის წინ შემორჩენილია კიბის ორი საფეხური, შესაძლოა, აქედანვე იყო პავილიონში შესასვლელი. პავილიონი დგას ნატეხი ქვით ნაგებ ცოკოლზე. ბურჯების შემორჩენილი ნაწილები და იატაკი კვადრატული აგურისაა.
ნაგებობა, როგორც მიაჩნიათ, რთული აგებულების გუმბათოვანი კამარებით ყოფილა გადახურული. გადახურვა დაყრდნობილი იყო მძლავრ, ოთხკუთხა ბოძებზე, რომელთაგან ძირებიღაა შემორჩენილი, ორ-ორი აღმოსავლეთ და დასავლეთ გვერდებზე, ხოლო ოთხი — შუა ხაზზე.
ლიტერატურა
ყვარლის მუნიციპალიტეტის არქიტექტურული ძეგლები